ПРОТОКОЛ № 24
от заседанието на Комисия по правни и институционални въпроси към Пленума на Висшия съдебен съвет, 
проведено на 16 юли 2018 г.

Днес, 16 юли 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ - отсъства
						ВЕРОНИКА ИМОВА
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева – началник на отдел „Публична комуникация и протокол“ и техническият сътрудник на комисията – Изабела Стоянова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Покана за регистриране на участници в проектни екипи на Европейската мрежа на съдебните съвети /ЕМСС/ за периода 2018-2019 г.;
- Писмо от Миглена Тачева – директор на Националния институт на правосъдието във връзка с обучение на тема „Комуникационни умения и прилагане на Комуникационната стратегия на съдебната власт 2014-2020“, проведено на 28-29 юни 2018 г.;
- Писмо от Министерство на правосъдието относно Проект на Наредба за изменение и допълнение на Наредба № 2 за вписването, квалификацията и възнагражденията на вещите лица; 
- Покана от ГД „Правосъдие и потребители“, отдел „Съдебни политики и върховенство на закона” на Европейската комисия, във връзка с предстояща среща на лицата за контакт на националните съдебни системи, която ще се проведе на 28 септември  2018 г. в гр. Брюксел, Белгия.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

               1. ОТНОСНО: Възстановяване на разходи от участие на членове на ВСС в дейностите на Европейската мрежа на съдебните съвети за периода януари – юни 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ОДОБРЯВА попълнения Формуляр за възстановяване на разходи, заедно с всички разходооправдателни документи във връзка с възстановяването на разходи на Висшия съдебен съвет за участие на негови представители и представители на съдебната власт в дейностите на Европейската мрежа на съдебните съвети, за периода януари – юни 2018 г.
1.2. ВЪЗЛАГА на експертите от дирекция „Международна дейност” да изпратят документите по т.1 до Офиса на Европейската мрежа на съдебните съвети.
1.3. ИЗПРАЩА преписката на комисия „Бюджет и финанси” за сведение и по компетентност.

2. ОТНОСНО: Годишен доклад на Академията по европейско право (ERA) за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ПРИЕМА ЗА СВЕДЕНИЕ годишния доклад на Академията по европейско право (ERA) за 2017 г.

II. ПУБЛИЧНА КОМУНИКАЦИЯ:

3. ОТНОСНО: Обсъждане във връзка с решение на Съдийска колегия по протокол № 14/08.05.2018 г., т. 36.4.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА ЗАПОЗНАВАНЕ предложението от отдел „Публична комуникация и протокол“ във връзка с решения на Комисията по правни и институционални въпроси по протокол № 13/14.05.2018 г., т. 5.
3.2. ПРЕДЛАГА на членовете на Комисията по правни и институционални въпроси да проведат среща за обсъждане и изготвяне на проект на предложение, в изпълнение на решение по протокол №14/08.05.2018 г., т. 36.4., на 23.07.2018 г. от 13:30 ч. в сградата на ВСС, 107 зала.
3.3. Членовете на Съдийската колегия да бъдат уведомени за насрочената среща и възможността да участват в нея.

 III. ПРАВНИ ВЪПРОСИ:

	4. ОТНОСНО: Справка за командировките на членове на Висшия съдебен съвет за периода 25.06.2017 г. – 25.06.2018 г., във връзка с постъпило заявление във ВСС за достъп до обществена информация с рег. № 26/26.06.2018 г. /отложена на заседание на Комисията по правни и институционални въпроси по протокол №23/09.07.2018 г., т. 1/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ОДОБРЯВА изготвената справка за командировките на членове на Висшия съдебен съвет за периода  25.06.2017 г. – 25.06.2018 г.
	5. ОТНОСНО: Проекти на становища по конституционно дело № 9/2018 година /разгледана на заседание на Комисията по правни и институционални въпроси по протокол №23/09.07.2018 г., т. 5/.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ВНАСЯ проектите на становище по конституционно дело № 9/2018 г. за разглеждане от Пленума на ВСС на заседание на 19.07.2018 г.

	6.ОТНОСНО:Запитване от и.ф. административния ръководител на Административен съд – Бургас във връзка с постъпило заявление от освободен от длъжност съдия 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Висшият съдебен съвет не разполага с правомощието да дава обвързващо тълкуване на закона. Поставените въпроси са от компетентността на административния ръководител на Административен съд – Бургас, който следва да съобрази разпоредбите на Закона за съдебната власт, Кодекса на труда и Кодекса за социално осигуряване.

	7.ОТНОСНО: Промяна на разпоредбите на Правилата за определяне на реда за откриване на набирателни сметки, набиране, използване и отчитане на чуждите средства в лева и валута /извлечение от протокол №32/11.07.2018 г. на Комисия „Бюджет и финанси“/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Пленума на Висшия съдебен съвет да измени и допълни разпоредбите на т. 2.2 и т. 2.4. от Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт, както следва: 
-	създава се нова точка 2.3. със следното съдържание: 
Освободените парични гаранции като мярка за неотклонение в наказателното производство, след изтичане на общия давностен срок по чл. 110 от Закона за задълженията и договорите и непотърсени в този срок, остават в съдебната система и не подлежат на връщане на съответните лица. За да бъдат отразени в касовия отчет на органа на съдебната власт, тези парични средства трябва да бъдат прехвърлени от набирателната в транзитната сметка на съответния орган и от нея да се трансферират по сметка на Висш съдебен съвет IBAN: BG 69 BNBG 9661 3100 1738 01 с отделно платежно нареждане. 
-	текстът на т. 2.4. се изменя и допълва, като придобива следната редакция:
„Депозити за вещи лица. 
Това са средства, които страните по делата внасят в набирателната сметка на съда за извършване на експертиза. Ако тези депозити не бъдат изплатени на вещите лица и не бъдат потърсени след изтичане на общия давностен срок по чл. 110 от Закона за задълженията и договорите, същите се конфискуват. В този случай конфискуваните суми се превеждат по транзитната сметка на съда и от там с отделно платежно нареждане по сметка на Висш съдебен съвет IBAN: BG 69 BNBG 9661 3100 1738 01.“
7.2. ВНАСЯ предложенията, ведно с мотиви към т. 8 от протокол № 22/03.07.2018 г. на КПИВ, за разглеждане от Пленума на Висшия съдебен съвет на заседание насрочено за 19.07.2018 г.

	ДОПЪЛНИТЕЛНИ ТОЧКИ:

8.ОТНОСНО: Покана за регистриране на участници в проектни екипи на Европейската мрежа на съдебните съвети /ЕМСС/ за периода 2018-2019 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРЕДЛАГА НА ПЛЕНУМА НА ВСС ДА ОПРЕДЕЛИ за участие в Проектните екипи на Европейската мрежа на съдебните съвети за периода 2018-2019 г., както следва: 

Проект 1 – Независимост и отчетност& качество на правосъдието

- …………………………………………..- член на ВСС; 
- …………………………………………..- член на ВСС.

Проект 2 - Обществено доверие и имидж на правосъдието:
-…………………………………………..- член на ВСС; 
- …………………………………………..- член на ВСС.

8.2	ПРЕДЛАГА НА ПЛЕНУМА НА ВСС да командирова посочените в т. 1 лица и, при необходимост, преводач/и за участие в съвместната среща на проектните екипи на ЕМСС, която ще се проведе в гр. Букурещ, Румъния, за периода 16-19 септември 2018 г.
8.3.	Пътните разходи, разходите за  нощувки, разходите за дневни пари, както и разходите за медицинска застраховка на командированите лица са за сметка на Висшия съдебен съвет.
8.4.	ПРЕДЛАГА НА ПЛЕНУМА НА ВСС ДА ПРИЕМЕ ЗА ЗАПОЗНАВАНЕ Работния план за 2018 г. – 2019 г. и докладите за дейността на Проект 1 „Независимост и отчетност & качество на правосъдието“ и Проект 2 „Обществено доверие и имидж на правосъдието“ за 2017 -2018 г. Същите да бъдат публикувани в съответните подраздели в раздел: Международна дейност /Международно сътрудничество/Международни организации/Европейска мрежа на съдебните съвети.
8.5.	Изпраща преписката на комисия „Бюджет и финанси“ за сведение и по компетентност.
8.6.	Внася предложението за разглеждане като допълнителна точка в заседанието на Пленума на Висшия съдебен съвет на 19.07.2018 г.

9.ОТНОСНО: Писмо от Миглена Тачева – директор на Националния институт на правосъдието във връзка с обучение на тема „Комуникационни умения и прилагане на Комуникационната стратегия на съдебната власт 2014-2020“, проведено на 28-29 юни 2018 г. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ПРИЕМА ЗА СВЕДЕНИЕ писмото от Миглена Тачева - директор на Националния институт на правосъдието, във връзка с обучение на тема „Комуникационни умения и прилагане на Комуникационната стратегия на съдебната власт 2014-2020", проведено на 28-29 юни 2018 г..
9.2. ОДОБРЯВА предложените теми от отдел „Публична комуникация и протокол“ във връзка с организиране през второто полугодие на 2018 г. на обучения по прилагане на „Комуникационната стратегия на съдебната власт 2014-2020".
9.3. Членовете на Висшия съдебен съвет да бъдат запознати с писмото на Миглена Тачева - директор на НИП и темите по т. 2, като същите да бъдат публикувани на служебните им пощи и да им бъдат предоставени на хартиен носител.
9.4. Предлага на членовете на Висшия съдебен съвет в срок до 23.07.2018 г. да представят в отдел „Публична комуникация и протокол“ предложения за конкретни теми и въпроси, които желаят да бъдат включени в следващите обучения на Националния институт на правосъдието.

10.ОТНОСНО: Писмо от Министерство на правосъдието относно Проект на Наредба за изменение и допълнение на Наредба № 2 за вписването, квалификацията и възнагражденията на вещите лица

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ПРЕДЛАГА НА ПЛЕНУМА НА ВСС да съгласува проекта на Наредба за изменение и допълнение на Наредба № 2 от 2015 г. за вписването, квалификацията и възнагражденията на вещите лица.

11.ОТНОСНО: Покана от ГД „Правосъдие и потребители“, отдел „Съдебни политики и върховенство на закона” на Европейската комисия, във връзка с предстояща среща на лицата за контакт на националните съдебни системи, която ще се проведе на 28 септември  2018 г. в гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ПРЕДЛАГА на Пленума на Висшия съдебен съвет да възложи на Главния секретар на ВСС да командирова Христина Тодорова - директор на дирекция „Международна дейност“ в АВСС, за участие в срещата на лицата за контакт на националните съдебни системи, за периода 27-29 септември 2018 г., в гр. Брюксел, Белгия.
11.2. Пътните разходи и разходите за настаняване са за сметка на Европейската комисия. 
11.3. Разходите за дневни пари за три дни, както и разходите за медицинска застраховка са за сметка на Висшия съдебен съвет.
11.4. ИЗПРАЩА преписката на комисия „Бюджет и финанси” за сведение и по компетентност.
11.5. ВНАСЯ материалите за разглеждане в следващо редовно заседание на Пленума на ВСС.

ПРЕДСЕДАТЕЛ
                                                                   НА КОМИСИЯТА:	/п/	 
ЦВЕТИНКА ПАШКУНОВА